
Csúcsszínezést indukáló élsúlyozások

Egy adott G=(V, E) gráf {a,b}-élsúlyozásán egy w: E[image: ] {a,b}  függvényt értünk, melyet megengedettnek nevezünk, ha a z:V[image: ] Z indukált címkék egy megengedett színezését adják G-nek, ahol a, b különböző egész számok és a z(v) címkéket úgy kapjuk, hogy a v csúcsra illeszkedő élek w szerinti súlyát összeadjuk. Ezen témakört az ismert 1-2-3 sejtés kapcsán kezdtük vizsgálni.
Dudek és Wajc megmutatták, hogy NP-teljes annak az eldöntése, hogy egy tetszőleges gráf rendelkezik-e megengedett {1,2}-élsúlyozással. Kiterjesztve ezen eredményüket megmutatjuk, hogy a probléma bármely különböző a-ra és b-re is NP-teljes.
Thomassen, Wu és Zhang adott egy polinomiális algoritmust annak eldöntésére, hogy egy adott páros gráf rendelkezik-e megengedett {1,2}-élsúlyozással.
Megvizsgáljuk ennek a problémának egy természetes általánosítását, amikor egy elkezdett élsúlyozást kell befejezni megengedetten. Ezen feladatról megmutatjuk, hogy NP-teljes bármely különböző a, b egész számra páros gráfokon. Ugyanakkor bebizonyítjuk, hogy fákra polinom időben megoldható, mely eredmény egy alternatív algoritmussal szolgál az Antifaktor problémára is, és annak eldöntésére is, hogy egy fa rendelkezik-e megengedett {0,1}-élsúlyozással. Az utóbbi feladatra adott algoritmusunk jóval elegánsabb az első polinomiális algoritmusnál, melyet Lyngsie adott 2018-ban.
Számítógépes eredmények ismertetésére is sor kerül a dolgozatban, többek között egészértékű programozási feladatként modellezzük az 1-2-3 sejtést, és a modellt felhasználva ellenőrizzük, hogy a legfeljebb 12 csúcsú egyszerű gráfokon igaz az 1-2-3 sejtés.

